FNB vra om verskoning vir veldtog - Maroela Media
Eerste Nasionale Bank (FNB) het amptelik aan die ANC om verskoning gevra vir hul "Jy kan help"-veldtog.
"Sizwe Nxasana, hoof uitvoerende beampte van FirstRand, het ingestem dat die navorsing wat aanlyn publiseer is, betreurenswaardig is en hy het daarvoor om verskoning gevra," het die ANC in 'n verklaring gesê. "Hy het die vergadering daarna verseker dat dié voorval hom nie sal herhaal nie."
FNB en die leierskap van die ANC, onder leiding van Gwede Mantashe, die sekretaris-generaal van die ANC, het Donderdag vergader. Die FNB-veldtog het 'n aantal video's van kinders in skooluniform, wat hul ideale vir die land voorlees, publiseer. Opposisiepartye en aktivis-groepe het gesê die ANC se kritici oor die veldtog dui op sy onverdraagsaamheid.
Die ANC het tydens die vergadering daarop gewys dat die video's 'n doelbewuste aanval op die ANC is. Nxasa het aan die ANC verduidelik dat die doel van die jeugveldtog was om Suid-Afrikaners te inspireer deur saam te werk en mekaar te help. FNB het sy toewyding aan die Nasionale Ontwikkelingsplan bewys deur armoede, ongelykheid en werkloosheid aan te spreek.